Από τα καταστήματα Public ανακοινώθηκε ότι την Παρασκευή 25 Νοεμβρίου εγκαινιάζεται στην αλυσίδα ο θεσμός της λεγόμενης Black Friday. Στις ΗΠΑ, την ημέρα αυτή, την πρώτη Παρασκευή μετά τις αμερικάνικες Ευχαριστίες, τα καταστήματα κάνουν γενναίες εκπτώσεις για να προσελκύσουν πελάτες που ποδοπατούνται ή περιμένουν σε ατελείωτες ουρές για να επωφεληθούν από τις πλέον συμφέρουσες προσφορές σε προϊόντα που τους ενδιαφέρουν. «Η Black Friday είναι ένας θεσμός που ξεκίνησε από την Αμερική και γίνεται πλέον σε πολλές ευρωπαϊκές χώρες», προσθέτουν τα Public.

Η αλυσίδα Public δεν έχει ακόμα ανακοινώσει τις προσφορές της τελευταίας Παρασκευής του Νοεμβρίου online, ωστόσο αναμένεται να το κάνει ακολουθώντας τα παραδείγματα του εξωτερικού. Οι «μοναδικές προσφορές» θα ισχύουν «για λίγες ώρες», όπως αναφέρεται στη σύντομη ανακοίνωση.

tech.in.gr